wickkiey/tamil-wikipedia-chunked huggingface dataset:
# யாழ்ப்பாணத்துச் சாதியமைப்பு

இலங்கையின் வட பகுதியில் அமைந்துள்ள யாழ்ப்பாணக் குடாநாடு ஒப்பீட்டளவில் மிகவும் சிறியது. எனினும் மக்கள் செறிந்து வாழும் ஒரு பகுதியாக இது உள்ளது. இங்கே வாழ்பவர்கள் 90 விழுக்காட்டுக்கு மேற்பட்டவர்கள் தமிழர்கள். இவர்களில் பெரும்பான்மையானோர் சைவ சமயத்தைக் கடைப்பிடிப்பவர்கள். இவர்களுக்குத் தென்னிந்தியத் தமிழர்களுடன் விரிவான பண்பாட்டுத் தொடர்புகள் பல நூற்றாண்டுகளாகவே இருந்து வருகின்றன. அத்துடன் இலங்கையிலும் அந்நாட்டின் வடக்கு கிழக்கு மாகாணம் முழுவதிலும் தமிழர்கள் வாழ்ந்து வருகிறார்கள். ஆனாலும் **யாழ்ப்பாணத்துச் சாதியமைப்பு**, தமிழ் நாட்டிலும், இலங்கையின் ஏனைய பகுதிகளிலும் உள்ள சாதியமைப்புக்களிலிருந்து வேறுபட்டுத் தனித்துவமான பண்புகளைக் கொண்டு விளங்குகிறது.  
மேலோட்டமாகப் பார்க்கும்போது யாழ்ப்பாணத்தின் சாதியமைப்பின் உருவாக்கத்திலும், அதனைக் கட்டிக் காப்பதிலும் இந்து சமயக் கோட்பாடுகளின் தாக்கம் முன்னணியில் இருந்தபோதும், அதன் முக்கிய வெளிப்பாடுகளில் ஒன்றான பிராமண மேலாதிக்க நிலை யாழ்ப்பாணத்தில் முற்றாகவே இல்லாமல் இருப்பது கவனிக்கத் தக்கது. மதரீதியான பணிகளை செய்வதனால் பிராமணர்கள் உயர்வாகக் கருதப்பட்டாலும் சாதிய அமைப்பில் அவர்கள் நிலவுடமை சாதிகளில் தங்கி வாழ்பவர்களாகவே இருப்பதால் சாதியப்படி நிலையில் அவர்களுக்கு உயர்வுநிலை இல்லை. அதிகாரப் படிநிலையில் வெள்ளாளர் (வேளாளர்) சமூகத்தினரே உயர் நிலையில் உள்ளார்கள். யாழ்ப்பாண வரலாறு கூறும் யாழ்ப்பாண வைபவமாலை என்னும் நூலின் படி, யாழ்ப்பாண இராச்சியத்தின் ஆரம்ப காலத்தில் இந்தியாவிலிருந்து தருவிக்கப்பட்டு அடிமை குடிமைகளுடன் குடியேற்றப்பட்ட பிரபுக்களுள் மிகப் பெரும்பாலானோர் வெள்ளாளர்களே என்பதைக் காண முடியும். இது வெள்ளாளர்களின் உயர் நிலைக்குக் காரணம் அவர்களுடைய ஆரம்பகால அரசியல் பலமே என்பதைக் காட்டுகின்றது.
# யாழ்ப்பாணத்துச் சாதியமைப்பு

## யாழ்ப்பாணத்துச் சாதிகள்

யாழ்ப்பாண வைபவமாலை பல்வேறு பட்ட சாதியினரின் யாழ்ப்பாணக் குடியேற்றம் பற்றிக் கூறுகின்றது. பிராமணர், வெள்ளாளர், நளவர், பள்ளர், சான்றார், கோவியர், சிவியார் ஆகிய சாதிகள் பற்றிய குறிப்புகள் காணப்படுகின்றன. ஒல்லாந்தர் ஆட்சியின்போது 1697 ஆம் ஆண்டில் எழுதப்பட்ட அறிக்கையொன்று யாழ்ப்பாணக் குடிகளிடையே 40 சாதிப்பிரிவுகள் இருப்பதாகக் குறிப்பிட்டிருப்பது பற்றி க. வேலுப்பிள்ளை குறிப்பிட்டுள்ளார். ஆ. முத்துத்தம்பிப்பிள்ளை எழுதிய யாழ்ப்பாணச் சரித்திரம் என்னும் நூலில், ஒல்லாந்தர் ஆட்சியின் இறுதிப்பகுதியில் 1790 ஆண்டில் தலைவரி வசூலிப்பதற்காக எடுத்த சாதிவாரியான கணக்கெடுப்புப் பட்டியலொன்று தரப்பட்டுள்ளது இதில் 58 சாதிப் பிரிவுகளும் அச் சாதிகளைச் சேர்ந்த 16 முதல் 70 வயதுக்குட்பட்ட ஆண்களின் தொகையும் கொடுக்கப்பட்டுள்ளன.
| 15,170 | 36 | 53 |
| --- | --- | --- |  
வேறுசில, தொழில் வேறுபாட்டால் உருவான சாதிகளின் உட் பிரிவுகளாக இருக்கின்றன. இதிலுள்ள பெரும்பாலான சாதிகள் தமிழ் நாட்டுச் சாதிகளை ஒத்தவை. நளவர், கோவியர் ஆகிய இரு சாதிப்பிரிவுகள் மட்டும் யாழ்ப்பாணத்தில் மட்டுமே காணப்படுபவை.
# யாழ்ப்பாணத்துச் சாதியமைப்பு

## சாதிகளும் தொழில்களும்

முக்கியமான சாதிகள் அனைத்தும் தொழில் அடிப்படையில் அமைந்தவை. சில சாதியினர் தொன்று தொட்டு ஒரே தொழிலையே செய்துவர, வேறு சில சாதிகள் கால ஓட்டத்தில் தொழில்களை மாற்றிக்கொண்டு வந்ததையும் அறிய முடிகின்றது. ஆரம்ப காலத்தில் *சான்றார்* என்னும் சாதியினரே பனைமரம் ஏறும் தொழிலை மேற்கொண்டிருந்தனர். பின்னர் *நளவர்* எனும் சாதியாரும், சிலவிடங்களில் விவசாயத் தொழில் செய்த பள்ளரும் இத்தொழிலில் ஈடுபடவே, சான்றார் செக்கு ஆட்டி எண்ணெய் எடுக்கும் தொழிலை மேற்கொண்டதாகக் கூறப்படுகின்றது.  
யாழ்ப்பாணத்துச் சாதிகளில் முக்கியமானவற்றின் தொழில்கள் பின்வருமாறு:
| பிராமணர் | கோயில்களில் பூசை செய்தல், குறிப்பிட்ட சில சாதியினரின் வீடுகளில் நடைபெறும் கிரியைகளை நடத்துதல். |
| --- | --- |
| வெள்ளாளர் | நில உடைமையாளர் / வேளாண்மை |
| செட்டிகள் | வணிகம் |
| சிவியார் | பல்லக்குக் காவுவோர், சிலர் இவர்கள் முற்காலத்தில் அரசகருமத்தில் ஈடுபட்டவர்கள் எனக் கருதுகின்றனர். |
| செம்படவர் | மீன் பிடித்தல் |
| சான்றார் | எண்ணெய் உற்பத்தி |
| கன்னார் | பித்தளைப் பாத்திரங்கள் செய்தல். |
| தட்டார் | பொன் அணிகள் செய்தல் |
| கரையார் | மீன்பிடித்தல், கப்பலோட்டுதல் |
| முக்கியர் | கடலில் மூழ்கி முத்தெடுத்தல் |
| திமிலர் | மீன்பிடி வள்ளம் கப்பல் செய்தல் |
| வண்ணார் | துணி வெளுத்தல் |
| தச்சர் | மரவேலை |
| சேணியர் | துணி நெய்தல் |
| குயவர் | மட்பாண்ட உற்பத்தி |
| கொல்லர் | இரும்பு வேலை |
| அம்பட்டர் | முடி வெட்டுதல் |
| கோவியர் | கோவில் வேலைக்காரர் |
| நளவர் | மரம் ஏறுதல், கள் உற்பத்தி |
| பள்ளர் | பண்ணை தொழிலாளர் |
| பறையர் | மறை ஓதுதல் |
# யாழ்ப்பாணத்துச் சாதியமைப்பு

## உரிமைகளும் கட்டுப்பாடுகளும்

யாழ்ப்பாண அரசர் காலத்திலும், பின்னர் ஐரோப்பியக் குடியேற்றவாத ஆட்சிக் காலத்திலும்கூட வெவ்வேறு சாதிகளுக்கான வேறுபட்ட உரிமைகளும் கட்டுப்பாடுகளும் இருந்தன. இவை வாழிடம், ஆடை அணிகள், தலை அலங்காரம், மண நிகழ்வு, மரண நிகழ்வு போன்ற பலவற்றையும் தழுவி அமைந்திருந்தன.  
வாழிடம் தொடர்பில், யாழ்ப்பாண இராச்சியத்தின் தலைநகரமாக விளங்கிய நல்லூர் நகர் பற்றி ஆ. முத்துத்தம்பிப்பிள்ளை பின்வருமாறு கூறுகிறார்:  
:*நல்லூர் நகரத்திலே ஒவ்வொரு சாதிக்கும் ஒவ்வொரு வீதியிருந்ததென்பது தெரிகின்றது. அந்தணர்க்குகொரு தெருவும், செட்டிகளுக்கொரு தெருவும், வேளாளர்க்கொரு தெருவும், கன்னாருக்கொரு தெருவும், தட்டாருக்கொரு தெருவும், கைக்கோளர்க்கொரு தெருவும், சாயக்காரருக்கொரு தெருவும், உப்புவாணிகருக்கொரு தெருவும்,பள்ளருக்கொரு தெருவும் , சிவிகையார்க்கொரு தெருவுமாக இப்படி அறுபத்துநான்கு தெருக்களிருந்தன. இந்நகரத்தினுள்ளே ........ அம்பட்டர், வண்ணார், நளவர், பறையர், துரும்பர் முதலியோர்க்கு இருக்கையில்லை. அவரெல்லாம் புறஞ்சேரிகளிலேயே வசித்தார்கள்.*  
மணவீடு, மரணவீடு போன்றவற்றில் வெவ்வேறு சாதிகள் பயன்படுத்த உரிமையுள்ள இசைக்கருவிகள் பற்றியும் கட்டுப்பாடுகள் விதிக்கப்பட்டிருந்ததாகத் தெரிகிறது. இது பற்றிய விபரங்கள் கீழே தரப்படுகின்றன:
| பிராமணர் | மேளவாத்தியம் | - | - |  |
| --- | --- | --- | --- | --- |
| வெள்ளாளர் | மேளவாத்தியம் | பறைமேளம் | நிலபாவாடை, சங்கு, தாரை, குடமுழவு, மேற்கட்டி என்பவற்றுக்கும் உரிமையுண்டு |  |
| செட்டிகள் | மேளவாத்தியம் | பறைமேளம் | நிலபாவாடை, சங்கு, தாரை, குடமுழவு, மேற்கட்டி என்பவற்றுக்கும் உரிமையுண்டு |  |
| கோவியர் | மேளவாத்தியம் | பறைமேளம் | - |  |
| மறவர் | மேளவாத்தியம் | பறைமேளம் | - |  |
| அகம்படியர் | மேளவாத்தியம் | பறைமேளம் | - |  |
| இடையர் | மேளவாத்தியம் | பறைமேளம் | - |  |
| சிவியார் | மேளவாத்தியம் | - |  |  |
| ஆண்டிகள் | - | சங்கு | - |  |
| முக்கியர் | - | ஒற்றைச்சங்கு | - |  |
| கரையார் | - | சேமக்கலமும், சங்கும் | - |  |
| கம்மாளர் | - | சேகண்டி, குடமுழவு | - |  |
| பள்ளர் | - | குடமுழவு | - |  |
| குயவர் | - | குடமுழவு | - |  |
| அம்பட்டர் | - | தாரை | - |  |
| வண்ணார் | - | தாரை | - | } |
# யாழ்ப்பாணத்துச் சாதியமைப்பு

## சாதிகளுக்கு இடையேயான தொடர்புகள்

யாழ்ப்பாணத்துச் சாதிகள் தொழில் அடிப்படையில் அமைந்திருந்ததால், அவற்றுக்கிடையேயான பொருளாதாரத் தொடர்புகள் முதன்மையானவை. இதன் அடிப்படையில் யாழ்ப்பாணத்துச் சாதிகளை நான்கு பிரிவுகளாக வகுக்கமுடியும் என கென்னத் டேவிட் என்பவரை மேற்கோள் காட்டி சிவத்தம்பி எழுதியுள்ளார். அப்பிரிவுகள் பின்வருமாறு:  
**கட்டுள்ள சாதிகள்** (bound castes)
: பிராமணர், வெள்ளாளர், கோவியர், அம்பட்டர், வண்ணார், நளவர், பள்ளர், பறையர் முதலானோர்.
**கட்டற்ற சாதிகள்** (unbound castes)
: செட்டிகள், தட்டார், கைக்குளர், சேணியர், முக்கியர், திமிலர் முதலானோர்.
**பிரதானமாகக் கட்டுள்ள கலப்பு நிலையிலுள்ள சாதிகள்**
: பண்டாரம், நட்டுவர்
**பிரதானமாகக் கட்டற்ற கலப்பு நிலையிலுள்ள சாதிகள்**
: கரையார், கொல்லர், தச்சர், குயவர்  
கட்டுள்ள சாதிகளைச் சேர்ந்த குடும்பங்கள், நில உடைமையாளரான வெள்ளாளரின் கீழ் அவர்களுக்குச் சேவகம் செய்து வாழுகின்ற ஒரு நிலை இருந்தது. இது *குடிமை முறை* என அழைக்கப்பட்டது. இம் முறையின் கீழ் பணம் படைத்த வெள்ளாளர் குடும்பங்கள், தங்களுக்குக் கீழ் கோவியர், அம்பட்டர், வண்ணார், நளவர், பறையர் போன்ற சாதிகளைச் சேர்ந்த குடும்பங்களைத் தங்கள் மேலாண்மையின் கீழ் வைத்து வேலை செய்வித்தனர். இக் குடும்பங்கள் குறித்த வெள்ளாளக் குடும்பங்களின் *சிறைகுடிகள்* எனப்பட்டன.
# சாரு நிவேதிதா

**சாரு நிவேதிதா** (*Charu Nivedita*, பிறப்பு: 18 டிசம்பர் 1953) தமிழின் குறிப்பிடத் தகுந்த எழுத்தாளர். மிக பரந்த வாசகர் பரப்பை கொண்டவர். அமைப்பைவிட தனி மனிதனும் அவனுடைய உரிமைகளே முக்கியம் என்ற கருத்தை இவரது படைப்புகள் மையமாகக் கொண்டுள்ளன. அடுத்த மனிதரின் சுதந்திரத்தில் குறுக்கிடாமலும் அதே சமயம் நம்முடைய தனிப்பட்ட சுதந்திரத்தை இழக்காமலும் வாழ்வதே சிறப்பான வாழ்க்கை என்ற கருத்தை முன்வைப்பவை சாரு நிவேதிதாவின் படைப்புகள். இறுக்கம் மிகுந்த நவீன வாழ்வில் சக மனிதன் மீதும், பிராணிகள் மீதும், இயற்கை மீதும் அன்பை போதிப்பவை சாரு நிவேதிதாவின் எழுத்து.  
இவரது நாவல் ஸீரோ டிகிரி, சுவிட்சர்லாந்தின் யான் மிஸால்ஸ்கி இலக்கிய விருதுக்கு 2013-ஆம் ஆண்டு பரிந்துரைக்கப்பட்டது. எக்கனாமிக் டைம்ஸ் நாளிதழ், 2001 - 2010 தசாப்தத்தின் இந்தியாவின் முதன்மை பத்து மனிதர்களில் ஒருவராக இவரைத் தேர்ந்தெடுத்தது. தி இந்து தனது தீபாவளி மலரில், தமிழகத்தின் மனதில் பதிந்த முகங்களில் ஒருவராக 2014-ஆம் ஆண்டு இவரைத் தேர்ந்தெடுத்தது. இவருடைய பல கட்டுரைகள், பத்திகள், மலையாள மொழிபெயர்ப்பில் வாசகர்களிடம் பெரும் வரவேற்பு பெற்றுள்ளது. தமிழ் தவிர ஆங்கிலத்திலும் உலக அளவில் இவரது எழுத்துக்கு வாசகர்கள் உண்டு.  
புதிய எக்ஸைல், ஸீரோ டிகிரி, ராஸ லீலா உள்ளிட்ட நாவல்களும், கோணல் பக்கங்கள், தப்புத் தாளங்கள், மனம்கொத்திப் பறவை, வேற்றுலகவாசியின் டயரிக்குறிப்புகள் உள்ளிட்ட கட்டுரைத் தொகுப்புகளும் இவரது படைப்புகளுள் முக்கியமானவை.  
இவரின் 'நான் தான் ஔரங்ஸேப்’ நூலின் ஆங்கில மொழிபெயர்ப்பு நூல், 2024ம் ஆண்டிற்கான க்ராஸ் வோர்டு விருதினை வென்றது.
# சாரு நிவேதிதா

## தமிழ் படைப்புகள்

### நாவல்

1. எக்ஸிஸ்டென்ஷியலிஸமும் ஃபேன்ஸி பனியனும்
1. ஸீரோ டிகிரி
1. ராஸ லீலா
1. காமரூப கதைகள்
1. தேகம்
1. எக்ஸைல்
1. நான் தான் ஔரங்ஸேப்
1. பெட்டியோ
# சாரு நிவேதிதா

## தமிழ் படைப்புகள்

### சிறுகதைத்தொகுப்பு

1. கர்னாடக முரசும் நவீன தமிழ் இலக்கியத்தின் மீதான ஓர் அமைப்பியல் ஆய்வும் - நாகார்ச்சுனன் மற்றும் சில்வியா (எம்.டி.முத்துக்குமாரசாமி) கதைகளுடன் வந்த தொகுதி
1. நேநோ
1. மதுமிதா சொன்ன பாம்பு கதைகள்
1. ஷேக்ஸ்பியரின் மின்னஞ்சல் முகவரி
1. கடல் கன்னி (மொழிபெயர்ப்பு சிறுகதைகள்)
1. ஊரின் மிக அழகான பெண் (மொழிபெயர்ப்பு சிறுகதைகள்)
1. மார்க் கீப்பர் (Morgue Keeper ) - கிண்டிலில் வெளியான ஆங்கில சிறுகதைகள்
1. முத்துக்கள் பத்து - தேர்ந்தெடுத்த சிறுகதைகள்
1. டயபாலிக்கலி யுவர்ஸ் (Diabolically Yours) - எக்ஸாட்டிக் காத்திக் தொகுதி 5, பகுதி 2-இல் வந்த சிறுகதை (Exotic Gothic 5, Vol. II)
# சாரு நிவேதிதா

## தமிழ் படைப்புகள்

### கட்டுரைத் தொகுப்பு

1. கட்டுரைத் தொகுப்பு  
1. கோணல் பக்கங்கள் - பாகம் 1
1. கோணல் பக்கங்கள் - பாகம் 2
1. கோணல் பக்கங்கள் - பாகம் 3
1. திசை அறியும் பறவைகள்
1. வரம்பு மீறிய பிரதிகள்
1. தப்புத் தாளங்கள்
1. தாந்தேயின் சிறுத்தை
1. மூடுபனிச் சாலை
1. எனக்குக் குழந்தைகளைப் பிடிக்காது
1. கடவுளும் நானும்
1. வாழ்வது எப்படி?
1. மலாவி என்றொரு தேசம்
1. கனவுகளின் மொழிபெயர்ப்பாளன்
1. கெட்ட வார்த்தை
1. கடவுளும் சைத்தானும்
1. கலையும் காமமும்
1. சரசம் சல்லாபம் சாமியார்
1. மனம் கொத்திப் பறவை
1. கடைசிப் பக்கங்கள்
1. வேற்றுலகவாசியின் டயரிக்குறிப்புகள்
1. பழுப்பு நிறப் பக்கங்கள் - பாகம் 1
1. பழுப்பு நிறப் பக்கங்கள் - பாகம் 2
23. பழுப்பு நிறப் பக்கங்கள் - பாகம் 3
# சாரு நிவேதிதா

## தமிழ் படைப்புகள்

### நாடகம்

1. ரெண்டாம் ஆட்டம்
# சாரு நிவேதிதா

## தமிழ் படைப்புகள்

### சினிமா விமர்சனம்

1. லத்தீன் அமெரிக்க சினிமா: ஒரு அறிமுகம்
1. தீராக்காதலி
1. கலகம் காதல் இசை
1. சினிமா: அலைந்து திரிபவனின் அழகியல்
1. சினிமா சினிமா
1. நரகத்திலிருந்து ஒரு குரல்
1. கனவுகளின் நடனம்
# சாரு நிவேதிதா

## தமிழ் படைப்புகள்

### அரசியல் கட்டுரைகள்

1. அஸாதி அஸாதி அஸாதி
1. அதிகாரம் அமைதி சுதந்திரம்
1. எங்கே உன் கடவுள்?
# சாரு நிவேதிதா

## தமிழ் படைப்புகள்

### நேர்காணல்கள்

1. ஒழுங்கின்மையின் வெறியாட்டம்
1. இச்சைகளின் இருள்வெளி ('பாலியல் - நளினி ஜமீலாவுடன் ஒரு உரையாடல்' புத்தகத்தின் இரண்டாம் பதிப்பு)
# சாரு நிவேதிதா

## தமிழ் படைப்புகள்

### கேள்வி பதில்

1. அருகில் வராதே
1. அறம் பொருள் இன்பம்
# சாரு நிவேதிதா

## ஆங்கில நூல்கள்

1. Zero Degree (ஜீரோ டிகிரி நூலின் ஆங்கில மொழிபெயர்ப்பு)
1. Marginal Man (எக்ஸைல் நூலின் ஆங்கில மொழிபெயர்ப்பு)
1. To Byzantium: A Turkey Travelogue
1. Unfaithfully Yours (கட்டுரைத்தொகுப்பு)
1. Morgue Keeper (தேர்ந்தெடுக்கப்பட்ட சிறுகதைகள்)
1. Towards a Third Cinema (லத்தீன் அமெரிக்க சினிமாக்கள் குறித்த கட்டுரைத்தொகுப்பு)
1. Conversations With Aurangzeb (நான் தான் ஔரங்ஸேப் நூலின் ஆங்கில மொழிபெயர்ப்பு)
# சாரு நிவேதிதா

## விருதுகள் மற்றும் அங்கீகாரங்கள்

| இந்த பத்தாண்டுகளில் சிறந்த பத்து இந்தியர்கள்(2001) | தி எகனாமிக் டைம்ஸ்
(The Economic Times) |  |  |  |  |
| --- | --- | --- | --- | --- | --- |
| 2014 | மனதில் புதைந்த முகங்கள் 25 | தி ஹிந்து
(தீபாவளி சிறப்பு மலர்) | தமிழகத்தின் தலைசிறந்த 25 ஆளுமைகள் |  |  |
| 2019 | கண்ணதாசன் விருது |  |  |  |  |
| 2022 | விஷ்ணுபுரம் விருது | விஷ்ணுபுரம் இலக்கிய வட்டம் |  |  |  |
| ஜீரோ டிகிரி | 2013 | ஜான் மிக்கல்ஷ்கி விருது
(Jan Michalski Prize) | 2013ம் ஆண்டு பரிந்துரைக்கப்பட்டது |  |  |
| 2013 | 50 எழுத்தாளர்கள், 50 புத்தகங்கள் -
சிறந்த இந்திய புதினங்கள் | ஹாப்பர் காலின்ஸ் (HarperCollins) பதிப்பகம் வெளியீடு | சிறந்த 50 நூல்களில் ஸீரோ டிகிரியும் இடம்பெற்றுள்ளது. |  |  |
| 2014 | முக்கியமான புதினம் | தி சண்டே கார்டியன்
(The Sunday Guardian) | உருவகப்படுத்துதல் வகை நூல்களில் முக்கியமானதாக கருதப்பட்டது. |  |  |
| 2017 | 15க்கும் குறைவான ஆகச்சிறந்த இந்திய புதினங்கள் | மென்எக்ஸ்பீ.காம்
(Mensxp.com) |  |  |  |
| நான் தான் ஔரங்ஸேப் | 2021 | சிறந்த நாவல் | வாசகசாலை அமைப்பு |  |  |
| நான் தான் ஔரங்ஸேப்
(ஆங்கில மொழிபெயர்ப்பு) | 2024 | வாசகர்களின் நாயக எழுத்தாளர் | க்ராஸ்வோட்டு | (Conversations With Aurangzeb) | } |
# கிறிஸ்து

**கிறிஸ்து** அல்லது கிறிஸ்து என்ற தமிழ்ப் பதம் கிரேக்க மொழி சொல்லான *Χριστός* (கிறிஸ்தோஸ்), என்ற ஆசிர்வதிக்கப்பட்டவர் என்ற பொருளுடைய சொல்லில் இருந்து தமிழுக்கு எழுத்துப் பெயர்ப்பு செய்யப்பட்டதாகும். இச் சொல் எபிரேய மொழிப் பதமான *מָשִׁיחַ* (மெசியா) என்பதன் கிரேக்க மொழிப்பெயர்ப்பாக வழங்கப்பட்டது. இது இயேசுவுக்கு புதிய ஏற்பாட்டில் வழங்கிய ஒரு புனைப்பெயராகும்.  
இயேசு கிறிஸ்து என பல முறைகள் விவிலியத்தில் இயேசுவின் பெயர் குறிக்கப்படுவதால்,இது சிலவேலைகளில் இயேசுவின் குடும்பப் பெயராக பிழையாக கருதப்படுவதும் உண்டு. ஆகவே இப்பெயர் "கிறிஸ்து இயேசு" என மாற்றிய வடிவிலும் பாவணையில் உள்ளது. இயேசுவை பின்பற்றியவர்கள் இயேசுவை கிறிஸ்து என நம்புகிறபடியாலேயே அவர்களுக்கு கிறிஸ்த்தவர் என்ற பெயர் உண்டாயிற்று. யூதர்கள் கிறிஸ்து இன்னமும் உலகிற்கு வரவில்லை என நம்புகின்றனர் மேலும் அவர்கள் கிறிஸ்துவின் முதலாவது வருகைக்காக காத்திருக்கின்றனர். கிறிஸ்தவர்களோ மாறாக கிறிஸ்துவின் இரண்டாம் வருகைக்காக காத்திருக்கின்றனர்.
# கிறிஸ்து

## பெயரின் தோற்றம்

கிறிஸ்து என்ற பதம் புதிய ஏற்பாட்டில் கிரேக்க மொழியில் இயேசுவை விபரிக்கும் படியாக இது பயன்படுத்தப்பட்டுமையாலேயே அது தமிழில் பாவணைக்கு வந்தது. எபிரேயே மொழியில் இருந்து கிரேக்க மொழிக்கு மொழிப்பெயரிக்கப்பட்ட முதலாவது விவிலியங்களில் ஒன்றான செப்டுஅஜிண்ட் விவிலியம் மெசியாக் என்ற எபிரேய பதத்தை மொழிபெயர்க்கும் வித்ததில் பயன்படுத்தியது இதன் பொருள் தேர்ந்தெடுக்கப்பட்டவர் அல்லது ஆசிர்வதிக்கப்பட்டவர் என்பதாகும். ஆசிர்வதிக்கப்பட்டவர் என்பது விவிலிய நோக்கில் தலைமை குரு, தலைவர், ஆட்சியாளர் என்ற பொருளையும் கொள்ளும்.
# தமனும் தியூவும்

**தமன் & தியு** இந்தியாவில் உள்ள யூனியன் பிரதேசங்களில் ஒன்றாகும். 26 சனவரி 2020 அன்று இது தாத்ரா & நகர் ஹவேலி மற்றும் தாமன் & தியூ ஒன்றியப் பகுதியுடன் ஒன்றிணைக்கப்பட்டது.
# தமனும் தியூவும்

## மொழிகள்

இங்குள்ள மக்கள் தமனியர் என்று அழைக்கப்படுகின்றனர். இவர்கள் குஜராத்தி மொழியில் பேசுகின்றனர். அருகிலுள்ள மகாராஷ்டிர மாநிலத்தின் மொழியான மராத்தி, குஜராத்தி, ஆங்கிலம், இந்தி ஆகிய மொழிகள் அலுவல் மொழிகளாகப் பயன்படுத்தப்படுகின்றன. இங்கு கொங்கணி மொழியும் பேசுவோரும் வாழ்கின்றனர். இவர்களைத் தவிர போர்த்துக்கேய மொழி பேசுபவர்களும் உள்ளனர். இந்த மொழியின் பயன்பாடு நாள்தோறும் குறைந்துவருகின்றது. அரசுப் பள்ளிகளிலும், ஊடகத்திலும் இந்த மொழி பயன்படுத்தப்படுவதில்லை. இந்த மொழியை கிட்டத்தட்ட 10,000–12,000 பேர் பேசக்கூடும் என்று அறிக்கை தெரிவிக்கிறது.
# தமனும் தியூவும்

## மாவட்டங்கள்

- தமன் மாவட்டம்
- தியு மாவட்டம்
# தமனும் தியூவும்

## பொது

தமன் தியு ஒன்றியப் பகுதிகளில் தமன் மற்றும் தியூ என இரண்டு முக்கிய நகரங்கள் கொண்டுள்ளது.
தமன் தியூ மக்களவைத் தொகுதி என்ற ஒரு மக்களவைத் தொகுதி உள்ளது. தமன் நகரத்தில் தமன் கங்கா ஆறு பாய்கிறது. தியூ நகரத்தில் தொன்மையான உரோமைக் கிறித்தவ சமயத்தின் புனித பவுல் தேவாலயம் அமைந்துள்ளது.
# தமனும் தியூவும்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி தமன் மற்றும் தியு ஒன்றியப் பகுதிகளின் மொத்த மக்கள் தொகை 2,43,247 ஆக உள்ளது. கிராமப்புறங்களில் 24.83% மக்களும், நகரப்புறங்களில் 75.17% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 53.76% ஆக உயர்ந்துள்ளது. மக்கள் தொகையில் 150,301 ஆண்களும் மற்றும் 92,946 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 618 வீதம் உள்ளனர். 111 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 2,191 மக்கள் வாழ்கின்றனர். இம்மாநிலத்தின் சராசரி படிப்பறிவு 87.10 % ஆகவும், ஆண்களின் படிப்பறிவு 91.54 % ஆகவும், பெண்களின் படிப்பறிவு 79.55 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 26,934 ஆக உள்ளது.
# தமனும் தியூவும்

## மக்கள் தொகையியல்

### சமயம்

இந்து சமயத்தவரின் மக்கள் தொகை 220,150 (90.50 %) ஆகவும் இசுலாமிய சமய மக்கள் தொகை 19,277 (7.92 %) ஆகவும், கிறித்தவ சமயத்தினரின் மக்கள் தொகை 2,820 (1.16 %) ஆகவும், சமண சமய மக்கள் தொகை 287 (0.12 %) ஆகவும், பௌத்த சமய மக்கள் தொகை 217 (0.09 %) ஆகவும், சீக்கிய சமய மக்கள் தொகை 172 ஆகவும் (0.07 %) பிற சமயத்து மக்கள் தொகை 79 (0.03 %) ஆகவும் மற்றும் சமயம் குறிப்பிடாதவர்கள் மக்கள் தொகை 245 (0.10 %) ஆகவும் உள்ளது.
# தமனும் தியூவும்

## போக்குவரத்து

இந்த பகுதியில் இருந்து நாட்டின் ஏனைய பகுதிகளை சென்றடைய சாலை வசதி உண்டு. தமன் & தியூ ஒன்றியப் பகுதி வாப்பியில் இருந்து 12 கி.மீ தொலைவிலும், சூரத்தில் இருந்து 125 கி.மீ தொலைவிலும், மும்பையில் இருந்து 150 கி.மீ தொலைவிலும் அமைந்துள்ளது. வாப்பி தொடர்வண்டி நிலையத்தை அடைந்து, அங்கிருந்து தொடர்வண்டிகளில் பயணித்து நாட்டின் மற்ற நகரங்களை அடையலாம். தியூவில் தியூ விமான நிலையம் உள்ளது. இங்கிருந்து மும்பைக்கு பயணிக்க விமானம் இயக்கப்படுகின்றது. தமன் விமான நிலையத்தில் இந்திய வான்படைக்கு சொந்தமான விமானங்கள் நிறுத்திவைக்கப்பட்டுள்ளன.
# பகுப்பு:இந்தியா புவியியல் தொடர்பான குறுங்கட்டுரைகள்

இந்தியாவின் புவியில் உள்ள இடம் அல்லது புவியியல் தொடர்பான குறுங்கட்டுரைகள் இவ்வகையில் அடங்கும்.  
இக்குறுங்கட்டுரைகளை மேலும் பகுக்க பின்வரும் குறும் பகுப்புக்களை பொருத்தமான விதத்தில் பயன்படுத்தவும். இங்கு பகுப்புக்கள் மாநில, மத்திய ஆட்சிப் பகுதிகள் அடிப்படையில் பகுக்கப்பட்டுள்ளன.
- அந்தமான் மற்றும் நிக்கோபார் தீவுகளுக்கு **** எனப் பயன்படுத்தவும்.
- ஆந்திரப் பிரதேசத்துக்கு **&#123;{AndhraPradesh-geo-stub}}** எனப் பயன்படுத்தவும்.
- அருணாசலப் பிரதேசத்துக்கு **&#123;{ArunachalPradesh-geo-stub}}** எனப் பயன்படுத்தவும்.
- அசாமுக்கு **&#123;{Assam-geo-stub}}** எனப் பயன்படுத்தவும்.
- பீகாருக்கு **&#123;{Bihar-geo-stub}}** எனப் பயன்படுத்தவும்.
- சண்டிகருக்கு **&#123;{Chandigarh-geo-stub}}** எனப் பயன்படுத்தவும்.
- சட்டீஸ்கருக்கு **&#123;{Chhattisgarh-geo-stub}}** எனப் பயன்படுத்தவும்.
- டாமன் மற்றும் டையூவுக்கு **&#123;{DamanDiu-geo-stub}}** எனப் பயன்படுத்தவும்.
- தாத்ரா மற்றும் நாகர் ஹவேலிக்கு **&#123;{DadraNagarHaveli-geo-stub}}** எனப் பயன்படுத்தவும்.
- தில்லிக்கு **&#123;{Delhi-geo-stub}}** எனப் பயன்படுத்தவும்.
- குஜராத்துக்கு **&#123;{Gujarat-geo-stub}}** எனப் பயன்படுத்தவும்.
- கோவாவுக்கு **&#123;{Goa-geo-stub}}** எனப் பயன்படுத்தவும்.
- ஹரியானாவுக்கு **&#123;{Haryana-geo-stub}}** எனப் பயன்படுத்தவும்.
- இமாசலப் பிரதேசத்துக்கு **&#123;{இமாச்சலப்பிரதேசம்-புவி-குறுங்கட்டுரை}}** எனப் பயன்படுத்தவும்.
- ஜம்மு மற்றும் காஷ்மீருக்கு **&#123;{JammuKashmir-geo-stub}}** எனப் பயன்படுத்தவும்.
- ஜார்க்கண்டுக்கு **&#123;{Jharkhand-geo-stub}}** எனப் பயன்படுத்தவும்.
- கர்னாடகாவுக்கு **&#123;{Karnataka-geo-stub}}** எனப் பயன்படுத்தவும்.
- கேரளாவுக்கு **&#123;{Kerala-geo-stub}}** எனப் பயன்படுத்தவும்.
- லட்சத் தீவுகளுக்கு **&#123;{Lakshadweep-geo-stub}}** எனப் பயன்படுத்தவும்.
- மத்தியப் பிரதேசத்துக்கு **&#123;{MadhyaPradesh-geo-stub}}** எனப் பயன்படுத்தவும்.
- மகாராஷ்டிராவுக்கு **&#123;{Maharashtra-geo-stub}}** எனப் பயன்படுத்தவும்.
- மணிப்பூருக்கு **&#123;{Manipur-geo-stub}}** எனப் பயன்படுத்தவும்.
- மேகாலயாவுக்கு **&#123;{Meghalaya-geo-stub}}** எனப் பயன்படுத்தவும்.
- மிசோரத்துக்கு **&#123;{Mizoram-geo-stub}}** எனப் பயன்படுத்தவும்.
- நாகலாந்துக்கு **&#123;{Nagaland-geo-stub}}** எனப் பயன்படுத்தவும்.
- ஒரிசாவுக்கு **&#123;{Orissa-geo-stub}}** எனப் பயன்படுத்தவும்.
- பாண்டிச்சேரிக்கு **&#123;{Pondicherry-geo-stub}}** எனப் பயன்படுத்தவும்.
- பஞ்சாப்புக்கு **&#123;{IndianPunjab-geo-stub}}** எனப் பயன்படுத்தவும்.
- ராஜஸ்தானுக்கு **&#123;{Rajasthan-geo-stub}}** எனப் பயன்படுத்தவும்.
- சிக்கிமுக்கு **&#123;{Sikkim-geo-stub}}** எனப் பயன்படுத்தவும்.
- திரிபுராவுக்கு **&#123;{Tripura-geo-stub}}** எனப் பயன்படுத்தவும்.
- உத்தரப் பிரதேசத்துக்கு **&#123;{UttarPradesh-geo-stub}}** எனப் பயன்படுத்தவும்.
- உத்தராஞ்சலுக்கு **&#123;{Uttaranchal-geo-stub}}** எனப் பயன்படுத்தவும்.
- தமிழ்நாட்டுக்கு **&#123;{TamilNadu-geo-stub}}** எனப் பயன்படுத்தவும்.
- மேற்கு வங்காளத்துக்கு **&#123;{WestBengal-geo-stub}}** எனப் பயன்படுத்தவும்.
# மூலதனப் பண்டம்

பொருளியலில் மூலதனத்தைப் பெருக்குவதில் அல்லது பொருட்களையோ சேவைகளையோ உற்பத்தி செய்வதில் பயன்படும் பண்டங்கள் **மூலதனப்பண்டங்கள்**(Capital good) எனப்படும். உற்பத்திச் செயற்பாட்டுக்குப் பயன்படும் மூன்று வகைப் பண்டங்களில் இதுவும் ஒன்று. நிலம், உழைப்பு என்பன ஏனைய இரண்டும் ஆகும். இம்மூன்றையும் ஒருங்கே முதன்மை உற்பத்திக் காரணிகள் என்றும் குறிப்பிடுவது உண்டு. இந்த வகைபிரிப்பு முறை செந்நெறிப் பொருளியற் காலத்தில் உருவாகி இன்றுவரை முக்கியமான வகைப்பாடாக இருந்து வருகிறது.  
ஒரு சமூகத்தில், உற்பத்திச் சாதனங்களில் முதலீடு செய்யக்கூடிய வகையில் செல்வத்தைச் சேமிப்பதன் மூலம் மூலதனப் பண்டங்கள் பெறப்படுகின்றன. பொருளியலில், மூலதனப் பண்டங்களை தொடுபுலனாகுபவை (tangible) எனக் கருதலாம். இவை ஒரு குறிப்பிட்ட காலப்பகுதியில் பிற பண்டங்களையும், சேவைகளையும் உருவாக்கப் பயன்படுகின்றன. விற்பனைக்காகப் பொருட்களை உற்பத்தி செய்வதற்குப் பயன்படும் இயந்திரங்கள், கருவிகள், கட்டிடங்கள், கணினிகள் போன்றவை மூலதனப் பண்டங்கள். தனிப்பட்டவர்களோ, குடும்பத்தினரோ, நிறுவனங்களோ, அரசுகளோ மூலதனப் பண்டங்களின் உரிமையாளர்களாக இருக்கலாம்.  
=
# யாழ்ப்பாண வைபவ கௌமுதி (நூல்)

**யாழ்ப்பாண வைபவ கௌமுதி** ஆசுகவி கல்லடி வேலுப்பிள்ளை அவர்களினால் எழுதி 1918இல் வெளியிடப்பட்ட வரலாற்று நூலாகும். இது யாழ்ப்பாணக் குடாநாட்டு மக்களின் முன்னோர் பற்றியும் யாழ்ப்பாணச் சாதிகளின் பின்னணி பற்றியும் தெளிவு படுத்தும் செறிவு மிக்க நூலாகும். யாழ்ப்பாணப் பகுதியிலுள்ள ஊர்களின் பெயர்க் காரணங்களை வேலுப்பிள்ளை விளக்கும் பாங்கு, அவரின் ஆழ்ந்த அறிவு நுட்பத்தை எடுத்தியம்புகிறது.  
அந்தக் கால கட்டத்தில், யாழ்ப்பாணத்துச் சட்ட நிபுணர்களுள் பெரும் புகழ் பெற்றிருந்த சட்ட மேதை ஐசக் தம்பையா, இந்நூலைப் பிரசுரித்து வெளிவரப் பேருதவி புரிந்திருக்கிறார். எனவே ஆசுகவி கல்லடி வேலுப்பிள்ளை, அப் பெருநூலை மிகுந்த நன்றிப் பெருக்குடன் ஐசக் தம்பையாவிற்கு அர்ப்பணம் செய்துள்ளார்.
# யாழ்ப்பாண வைபவ கௌமுதி (நூல்)

## மறுபதிப்பு

*யாழ்ப்பாண வைபவ கௌமுதி* நூல் மறுபதிப்பாக தில்லியில் அமைந்துள்ள ஏஷியன் எஜுகேஷனல் சேர்விசஸ் (*Asian Educational Services*), நிறுவனத்தினரால் 2002 இல் வெளியிடப்பட்டது.
# யாழ்ப்பாண வைபவ கௌமுதி (நூல்)

## உள்ளடக்கம்

இந்நூல், புராதன காலம், ஆரியச் சக்கரவர்த்திகள் காலம், பறங்கியர் காலம், ஒல்லாந்தர் காலம், இலங்கையில் ஆங்கிலேயர் என்னும் ஐந்து பிரிவுகளாகப் பிரிக்கப்பட்டுள்ளது. இதன் பின்னர் வடமாகாணத்துள்ள சில இடப்பெயர்களின் வரலாறு என்னும் தலைப்பில் 136 பக்கங்களைக் கொண்ட ஒரு பகுதி சேர்க்கப்பட்டுள்ளது.  
ஒல்லாந்தர், ஆங்கிலேயர் காலப் பிரிவுகளுக்குள் அக்காலத்தில் யாழ்ப்பாணச் சமூகத்தில் புகழ் பெற்றவர்களாகவும், ஆதிக்கம் கொண்டவர்களாகவும் இருந்த பலர் குறித்த தகவல்கள் உள்ளன. நூலின் பெரும்பகுதி இந்த நோக்கத்துக்காக ஒதுக்கப்பட்டிருப்பதையும் காண முடிகிறது. இந்நூலில் சேர்த்திருக்கவேண்டிய பலரது குறிப்புகள் தகவல்கள் கிடைப்பதற்குக் காலதாமதமானதால் சேர்க்கமுடியாமல் போனதாகவும், இங்கு சேக்கப் பட்டிருப்பவர்களினதும் முழுமையான லகவல்கள் இடவசதி இல்லாமை காரணமாகச் சேர்க்க முடியாமற் போனதாகவும் தனது முகவுரையில் நூலாசிரியர் குறிப்பிட்டுள்ளார். இந்த நூல் ஆங்கிலேயர் யாழ்ப்பாணத்தை ஆண்ட காலத்தில் எழுதப்பட்டதனால் நூலாசிரியர் பிரித்தானியர் ஆட்சியை மிகவும் புகழ்ந்து எழுதியுள்ளதுடன் "இந்த நாட்டை அரசாளும் பிரித்தானிய இராச்சியமும் நீடூழி வாழும்" என வாழ்த்தியுள்ளார்.
# யாழ்ப்பாண வைபவ கௌமுதி (நூல்)

## உள்ளடக்கம்

### இடப்பெயர் வரலாறு

யாழ்ப்பாணத்து வரலாறு கூறவென எழுந்த நூல்களுள் அப்பகுதியின் இடப்பெயர் ஆராய்ச்சிக்கு முக்கியத்துவம் கொடுத்த முன்னோடி நூல்களுள் இந்நூல் குறிப்பிடத்தக்கது. இவ்விடயத்தை மூன்று பகுதிகளாகப் பிரித்து ஆராய்ந்துள்ள நூலாசிரியர், முதற் பகுதியை,
1. திராவிடதேயத்துப் பழம்பெயர் பெற்றிருக்குந் தானங்கள்
1. சாவகப் பெயர் பூண்ட தானங்கள்
1. உலாந்தேச நாமமுடைய தானங்கள்
என மூன்று பிரிவுகளாகப் பிரித்துள்ளார். ஏனைய இரண்டு பகுதிகளையும் முறையே சிங்களப் பெயருள்ள தானங்கள், புதுப்பெயர் பெற்ற தானங்கள் என்பவற்றை ஆராய ஒதுக்கியுள்ளார். யாழ்ப்பாணப் பகுதியில் பெரும்பாலான இடங்கள் சிங்களப் பெயர் மூலங்களைக் கொண்டவை எனக் கருதும் இந்நூலாசிரியர், இடப்பெயர் ஆய்வுக்கு ஒதுக்கப்பட்ட 136 பக்கங்களுள் 107 பக்கங்களைச் "சிங்களப் பெயருள்ள தானங்கள்" பற்றி விளக்குவதற்கு ஒதுக்கியுள்ளார்.
# கல்லடி வேலுப்பிள்ளை

**கல்லடி வேலுப்பிள்ளை** (மார்ச் 7, 1860 - 1944) 'ஆசுகவி' என ஈழத்தமிழர்களால் அன்புடன் போற்றப் பெற்ற ஈழத்துக் கவிஞர்.
# கல்லடி வேலுப்பிள்ளை

## வாழ்க்கைக் குறிப்பு

யாழ்ப்பாணம் வலிகாமம் வடக்குப் பகுதியில் ஒரு சிற்றூரான வயாவிளான் என்னும் ஊரில் கந்தப்பிள்ளை - வள்ளியம்மை தம்பதிக்கு 1860 ஆம் ஆண்டு வேலுப்பிள்ளை பிறந்தார். வசாவிளான் கிராமத்தில் வேலுப்பிள்ளை பிறந்த வீட்டினருகே ஒரு பெரிய கல் மலை இருந்தது. கல் மலைக்கு அருகேயிருந்த வீட்டில் தோன்றிய வேலுப்பிள்ளை, இளமைக் காலத்திலிருந்தே *கல்லடி வேலுப்பிள்ளை* எனக் குறிப்பிடப் பெற்றார்.  
அகஸ்டீன் என்பவரிடம் தொடக்கக் கல்வி பயின்ற வேலுப்பிள்ளை, பின்னர் பெரும்புலவர் நமசிவாயம், அறிஞர் நெவின்சன் சிதம்பரப்பிள்ளை, புன்னாலைக்கட்டுவன் வித்துவான் கதிர்காம ஐயர் ஆகிய தமிழ்ச் சான்றோர்களிடம் தமிழ் மொழியை முறையாகக் கற்றுப் புலமை பெற்றார். வடமொழி ஆர்வத்தால், அம்மொழியைப் பண்டிதர் ஒருவரிடம் கற்றுக் கொண்டார்.
# கல்லடி வேலுப்பிள்ளை

## குடும்பம்

வேலுப்பிள்ளை உரும்பிராயைச் சேர்ந்த ஆச்சிக்குட்டி என்பாரைத் திருமணம் புரிந்தார். சில ஆண்டுகளில் ஆச்சிக்குட்டி காலமாகி விடவே, அவரது உடன் பிறந்த சகோதரியான ஆச்சிமுத்து என்பவரை மணம் புரிந்தார். இவர்களுக்கு நான்கு பிள்ளைகள். இவர்களில் மூத்தவர் க. வே. சுப்பிரமணியம் (கல்லடி மணியம்). இவர் யாழ்ப்பாணத்தில் பிரபல சமூக சேவகராக விளங்கியவர். இரண்டாவது புதல்வர் க. வே. நடராசா ஒரு சட்ட மேதை. இவர் இலங்கையின் முதலாவது நாடாளுமன்றத் தேர்தலில் பண்டாரவளை தொகுதியில் போட்டியிட்டு வெற்றி பெற்றவர். மூன்றாமவர் எழுத்தாளர் க. வே. சாரங்கபாணி. நான்காமவர் நயினார் க. வே. இரத்தினசபாபதி. இவர் இலங்கை இராணுவத்தில் பணி புரிந்தவர். ஆங்கிலத்தில் சிறந்த எழுத்து வன்மை கொண்டவர்.
# கல்லடி வேலுப்பிள்ளை

## இதழியல் துறையில் ஆர்வம்

பல்வேறு பணிகளில் ஆசுகவி வேலுப்பிள்ளை, தமது நாற்பதாம் வயது வரை கவனமும் கருத்தும் செலுத்திவரினும், இளமைக் காலம் முதலாகவே, ஓர் இதழினைத் தொடங்கி நடத்த வேண்டுமென்ற அவரது கனவு நாற்பது வயதிற்குப் பின்னரே நனவானது. ஒரு சில அன்பர்களின் உதவியுடன் தமிழ் நாட்டுக்கு வருகை புரிந்து, சென்னையில், ஓர் அச்சு இயந்திரத்தை வாங்கிச் சென்று, யாழ்ப்பாணத்தில் *சுதேச நாட்டியம்* இதழைத் தோற்றம் பெறச் செய்தார் வேலுப்பிள்ளை.  
தமிழ் மொழியில் வசன நடையை வளம் கொழிக்கச் செய்த சான்றோர்களில் ஆசுகவியும் ஒருவரென்பதை 'சுதேச நாட்டிய'த்தில் அவர் எழுதிய கட்டுரைகளிலிருந்து தெளிவாக அறிய முடிகிறது. 'சுதேச நாட்டியம்' பன்னெடுங்காலம், ஆசுகவி கல்லடி வேலுப்பிள்ளையின் உள்ளக் கருத்துகளை வெளிப்படுத்தும் அரியதோர் இதழாகத் திகழ்ந்து, அவரது பன்முகத் தமிழ்த் திருப்பணிகளைத் தமிழுலகம் உணர்ந்து போற்றுமாறு செய்வித்தது.
# கல்லடி வேலுப்பிள்ளை

## ஆசுகவி

நினைக்கின்ற நேரமெல்லாம், அருவியாய்க் கவிதையைக் கொட்டும் ஆற்றலை இளமைக்காலத்திலிருந்தே பெற்றிருந்த வேலுப்பிள்ளையை, மக்கள் *ஆசுகவி* என அழைத்தனர். பல்லாயிரக்கணக்கான பாடல்களை, ஆசுகவி வேலுப்பிள்ளை பாடி வழங்கியிருப்பினும், அவரது கவிதை நூல்களுள் *கதிர மலைப் பேரின்பக் காதல்*, *மேலைத் தேய மதுபான வேடிக்கைக் கும்மி*, *உரும்பிராய் கருணாகர விநாயகர் தோத்திரப் பாமாலை* ஆகியன பெரும் பெயர் பெற்றன.
# கல்லடி வேலுப்பிள்ளை

## உரைநடை

கவியாற்றலில் வல்லமை கொண்டிருந்த வேலுப்பிள்ளை, உரைநடை எழுதுவதில், இன்றைக்கு நூறு ஆண்டுகளுக்கு முன்னரே, திறமும் உரமும் பெற்றுத் திகழ்ந்தார். ஈழத்தில் ஆறுமுக நாவலருடைய காலத்திற்குப் பின்னர், அப்பெருமானின் வழி நடந்து, தமிழ் வசன நடைக்குச் செழுமையூட்டச் செழிக்கச் செய்தவர் கல்லடி வேலுப்பிள்ளை ஆவார்.  
ஆசுகவி கல்லடி வேலுப்பிள்ளை கண்டன நூல்கள் சில எழுதினார். கடவுள் துதி நூல்கள் சில உருவாக்கினார். வரலாற்று ஆய்வு நூல்களும் படைத்தளித்தார். ஏறத்தாழ இருபது நூல்கள் படைத்த அப்பெருந்தகை, தமது நூல்களில் கையாண்டுள்ள வசன நடை, தமிழின் உரைநடைச் செல்வத்தை ஒளிபெறச் செய்தது. அவரது திறமிக்க ஆய்வுப் புலமைக்கு எடுத்துக் காட்டாக விளங்குவது யாழ்ப்பாண வைபவ கௌமுதி.
# கல்லடி வேலுப்பிள்ளை

## எழுதிய நூல்கள்

- யாழ்ப்பாண வைபவ கௌமுதி
- கதிர மலைப் பேரின்பக் காதல்
- மேலைத் தேய மதுபான வேடிக்கைக் கும்மி
- உரும்பிராய் கருணாகர விநாயகர் தோத்திரப் பாமாலை
# கல்லடி வேலுப்பிள்ளை

## உசாத்துணை நூல்கள்

- குன்றக்குடி பெரியபெருமாள் (1994), *தமிழ் வளர்த்த நல்லறிஞர்கள்*, சென்னை: காமதேனு பதிப்பகம்
# ஆடிவேல் விழா

**ஆடிவேல் விழா** கதிர்காம முருகனின் ஆடி அல்லது ஆவணி மாதத்தில் நடைபெறும் மூன்றாம் திருவிழாவின் இறுதியிலே கொழும்பில் கோலாகலமாகக் கொண்டாடப்படும் ஒரு விழாவாகும். இவ்விழா 19ம் நூற்றாண்டின் பிற்பகுதியில் ஆரம்பமானது என்று கருதப்படுகிறது.
# ஆடிவேல் விழா

## வரலாறு

கதிர்காம முருகனைத் திருவிழாவின் போது தரிசிக்க முருக பக்தர்கள் பல்வேறு இடங்களிலிருந்தும் காவடி ஏந்தியும் வேல் ஏந்தியும் செல்வது மரபாகும். அத்தகைய சந்தர்ப்பங்களில் ஒருசமயம் இலங்கையின் தெற்குப் பகுதியில் நேர்ந்த அநர்த்தத்தினால் யாத்திரைகள் தடைப்பட்டதால் பக்தர்கள் தமது யாத்திரையைத் தொடர முடியவில்லை. இந்நிலையை அநுபவித்த கொழும்பு நகரத்தார் கதிர்காமத் திருவிழாவின் அந்தத்திலே கொழும்பிலே வேல்விழாவினைக் கொண்டாடத் தொடங்கினர் என நம்பப்படுகிறது.
# ஆடிப் பூரம்

**ஆடிப் பூரம்** (*Aadi Pooram*) என்னும் விழா ஆடித் திங்களிலே பூர நாண்மீன் உச்சத்தில் இருக்கும் போது கொண்டாடப்படுவது. இது தேவிக்குரிய திருநாளாகும். அம்மன் பிறந்தநாள் ஆகும்.  
ஆடிப் பூரம் அம்பாளுக்குரிய விசேட நாளாகும். ஆடித் திங்களில் வரும் பூர நாளில் இந்த விழா சிறப்பாகக் கொண்டாடப்படுகிறது. இந்நன்னாளில் தான் உமாதேவி அவதரித்ததாக புராணங்கள் கூறுகின்றன.  
உலக மக்களைக் காப்பதற்காக அம்பாள், சக்தியாக உருவெடுத்த தினம் ஆடிப் பூரம் என்று கூறப்படுகிறது. ஆடிப் பூரம் விழா சைவ ஆலயங்களில் மட்டுமல்லாது, வைணவ தலங்களிலும் வெகு சிறப்பாக நடைபெறும். ஏனெனில் ஆண்டாள் அவதரித்த தினம் ஆடித் திங்களில் வரும் பூர நாள் ஆகும். பூமா தேவியே ஆடிப் பூர நாளில் ஆண்டாளாக அவதரித்தாள் என்கின்றன புராணங்கள்.  
ஆடித் திங்களில் பூர நாள் அம்பாளுக்குரிய விசேஷ தினமாகும். சித்தர்களும், முனிவர்களும் இந்நாளில்தான் தங்களுடைய தவத்தை தொடங்குவதாகவும் புராணங்கள் எடுத்துரைக்கின்றன.  
எம்பெருமானின் பல்வேறு அம்சங்களான சங்கு, சக்கரம், வில், கதை, வாள் போன்ற ஆயுதங்கள் மட்டுமே ஆழ்வார்களாக அவதரித்த தருணத்தில், பூமாதேவியும் ஆடிப் பூர நாளில் ஆண்டாளாக அவதரித்தாள்.
# ஆடிப் பூரம்

## உலகன்னை இவ்வுலகிலே தோன்றிய நாள்

மானிடத்தை இன்னல்களில் இருந்து மீட்பதற்கு உலகன்னை இவ்வுலகிலே தோன்றிய நாள் ஆடிப் பூரம் எனக் கருதுவர். இந்நாளில் தேவி உலகிற்கு விஜயம் செய்து மக்களுக்கு அருள் புரிவாள் என்று நம்பப்படுகிறது. வெள்ளிக்கிழமை அன்று வரும் ஆடிப் பூரம் மிகவும் சிறப்பு வாய்ந்ததாக கருதப்படுகிறது.  
இந்நாளிலேயே ஆண்டாள் பிறந்ததாக கருதப்படுகிறது. அதனால் ஆடிப் பூரத்தன்று வைணவ கோவில்களில் ஆண்டாளுக்கு சிறப்பு பூசை நடைபெறும். திருமணமாகாத பெண்கள் இந்நாளில் ஆண்டாளை கும்பிட்டால் அவர்களுக்கு விரைவில் திருமணமாகும் என்பது நம்பப்படுகிறது.
# ஆடி அமாவாசை

**ஆடி அமாவாசை** இந்து சமயத்தவர்களுக்கு மிகவும் புனிதமும் சிறப்பானதுமான நாளாகும். ஆடி மாதத்தில் வருகின்ற அமாவாசை *"ஆடி அமாவாசை விரதம்"* எனச் சிறப்பு பெறுகின்றது.
# ஆடி அமாவாசை

## அமாவாசை

வானவியல் கணிப்பின் படி சூரியனும் சந்திரனும் ஒரே இராசியிற் கூடுகின்ற போதுள்ள காலம் அமாவாசையாகும். சூரியனைப் "பிதிர் காரகன்" என்கிறோம். சந்திரனை "மாதுர் காரகன்" என்கிறோம். எனவே சூரியனும் சந்திரனும் எமது பிதா மாதாக்களாகிய வழிபடு தெய்வங்களாகும்.
# ஆடி அமாவாசை

## சூரியன் - சந்திரன்

சூரிய பகவான் ஆண்மை, ஆற்றல், வீரம் என்பவற்றை எல்லாம் எமக்குத் தரவல்லவர். சந்திரன் எமது மனதுக்கு அதிபதியானவர். இதனால் மகிழ்ச்சி, தெளிவான தெளிந்த அறிவு, இன்பம், உற்சாகம் என்பவற்றை எல்லாம் தரவல்லவர். இத்தகைய பெருமைகளை எல்லாம் தருகின்ற சூரிய, சந்திரனை தந்தை, தாய் இழந்தவர்கள் அமாவாசை, பூரணை நாள்களில் வழிபாடு செய்வர்.
# ஆடி அமாவாசை

## ஆடி அமாவாசை நாளில் செய்ய வேண்டியவைகள்

ஆடி அமாவாசை நாளில் அதிகாலை நித்திரை விட்டெழுந்து தீர்த்தம் ஆடி, பின்னர் சிவாலய தரிசனம், பிதிர்தர்ப்பணம், அன்னதானம் செய்தல் என்பன முக்கியத்துவம் பெறுகின்றன.
# ஆடி அமாவாசை

## இந்துக்களின் நம்பிக்கை

பிதிர் தேவர்களை சிரத்தையோடு வழிபாடு செய்து சிரார்த்தம் செய்வதால் பிதிர்களின் தோசங்களில் இருந்து நீக்க முறலாம் என்பது இந்துக்களின் நம்பிக்கை. யாழ்ப்பாணத்து மக்கள் புரதான காலம் தொடக்கம் கீரிமலை நகுலேச்சரத்தில் தீர்த்தமாடுவார்கள். மட்டக்களப்பு வாழ் மக்கள் திருக்கோவிலில் வங்கக் கடலிலும், மாமாங்கத்து அமிர்தகழி தீர்த்தத்திலும், தீர்த்தமாடுவர். திருகோணமலை வாழ் மக்கள் திருக்கோணேச்சரம் ஆலயத்தில் தீர்த்தமாடி பிதுர் கடனைச் செலுத்துவர். ஆடி அமாவாசை காலத்தில் கடல் அல்லது புனித ஆறுகளில் நீராடி இறைவனை வழிபட்டால் பாவங்கள் நீங்கி விமோசனம் பெறமுடியும் என்கிற நம்பிக்கை இந்து சமயத்தினரிடம் உள்ளது.
# வெ. ஸ்ரீராம்

**வெ. ஸ்ரீராம்** (பிறப்பு - 1944), செவாலியே விருது பெற்ற தமிழக மொழிபெயர்ப்பாளர் ஆவார். ஈரோட்டில் பிறந்து கரூரில் பள்ளிப்படிப்பும் திருச்சியில் பட்டப்படிப்பும் முடித்தார். 1965 - 2001 காலத்தில் சென்னையில் ஆயுள் காப்பீட்டுக் கழகத்தில் பணி புரிந்து ஓய்வு பெற்றார்.  
பிரெஞ்சிலிருந்து நேரடியாகத் தமிழுக்கு முக்கியமான சில நூல்களை மொழிபெயர்த்துள்ளார். பிரெஞ்சு திரையுலகம் தொடர்பான கட்டுரைகளை பல இதழ்களிலும் எழுதியுள்ளார். பிரெஞ்சு மொழி, பண்பாட்டு நட்புறவுக் கழகமான அலியன்ஸ் பிரான்சேயின் நிர்வாகக் குழுத் தலைவராகப் பணியாற்றியுள்ளார். பிரெஞ்சு இலக்கியம், பண்பாடு முதலானவற்றைத் தமிழ்நாட்டில் பரப்பும் பணியில் பல ஆண்டுகளாக இவர் அளித்துவரும் பங்கைப் பாராட்டி 2002 ஆம் ஆண்டு ஷெவாலியெ (Chevalier, Ordre des Palmes Académiques) விருதும், அதே ஆண்டில் ஷெவாலியெ (Chevalier, Ordre des Arts et des Lettres) விருதும் அளித்து இவரைச் சிறப்பித்தது.
# வெ. ஸ்ரீராம்

## மொழிபெயர்ப்புக்கள்

- ***அந்நியன்*** **(1980)** (அல்பேர்ட் காம்யு - *நாவல்*)
- ***குட்டி இளவரசன்*** **(1981)** (அந்த்வான்நத் செத்- எச்சுபெரி - நாவல்)
- ***மீள முடியுமா*** **(1986)** (ழான்-போல் சார்த்ர் - நாடகம்)
- ***சொற்கள்*** **(2000)** (ழாக் ப்ரெவெர்) - *கவிதை*கள்)
- ***க்னோக் அல்லது மருத்துவத்தின் வெற்றி*** **(2000)** (ழூல் ரோமென்)
- ***தொலைக்காட்சி : ஒரு கண்ணோட்டம்*** **(2004)** (பியர் பூர்தியு)
- ***கீழை நாட்டுக் கதைகள்*** **(2006)** (மார்கெரித் யூர்ஸ்னார்)
# வெ. ஸ்ரீராம்

## குறுவெளியீடுகள்

- ***பிரான்ஸ்வா த்ருஃபோ*** **(1987)**
- ***ரோபெர் ப்ரேஸோன்*** **(1998)**
- ***லூயி மால்*** **(1999)**
# வாஸந்தி

**வாஸந்தி** (பிறப்பு: சூலை 26, 1941) ஒரு தமிழக எழுத்தாளர் ஆவார். பங்கஜம் எனும் இயற்பெயரைக் கொண்ட இவர், மைசூர் பல்கலைக்கழகத்தில் ஆங்கில இலக்கியம் மற்றும் வரலாறு துறைகளில் பட்டம் பெற்றவர். நோர்வே நாட்டின் ஆஸ்லோ பல்கலைக்கழகத்தில் முதுகலைச் சான்றிதழ் பெற்றவர். இந்தியா டுடே தமிழ் பதிப்பின் ஆசிரியராக ஒன்பது ஆண்டுகள் பணியாற்றி துணிச்சலான பத்திரிக்கையாளர் என்று முத்திரை பதித்தவர். கலை, கலாச்சாரம், அரசியல் என்று பல்வேறு புள்ளிகளைத் தொட்டு செல்லும் இவரது கட்டுரைகளில் பல அவை வெளிவந்த காலத்தில் தீவிர கவனம் பெற்றதுடன் விவாதங்களையும் தோற்றுவித்தன.  
கலாசார பரிவர்த்தனைத் திட்டத்தின் கீழும் பல வெளிநாட்டு இலக்கிய அமைப்புகளின் அழைப்பின் பேரிலும் உலக எழுத்தாளர் மாநாட்டுக்காக சொற்பொழிவுகளுக்காக, குறிப்பான பிரச்சினைகளை ஆராயும் பொருட்டு என்று பல்வேறு நாடுகளுக்குச் சென்று வந்தவர்.
பெண் சார்ந்த பிரச்சினைகளைப் பற்றி பல ஆய்வுக் கட்டுரைகள், ஆய்வறிக்கைகள் எழுதி வருபவர். கூர்மையான அரசியல் ஆய்வாளர். இவர் இந்தியா டுடேயில் ஆசிரியராகப் பணியாற்றிய காலத்தின் போது ஏற்பட்ட தமிழ் நாட்டு அரசியல் நிகழ்வுகளை தமது அரசியல் சார்பற்ற பார்வையுடன் ஆங்கிலத்தில் எழுதிய புத்தகத்தை (CUT OUTS,CASTE AND CINE STARS) பெங்குவின் பதிப்பகம் வெளியிட்டது.
# வாஸந்தி

## விருதுகள்

நாற்பது நாவல்கள், பதினைந்து குறுநாவல்கள், ஆறு சிறுகதைத் தொகுப்புகள் என்று பல்வேறு நூல்களைப் படைத்துள்ளார். பஞ்சாப் சாகித்திய அகாதமி விருது உள்ளிட்ட எட்டு விருதுகளைப் பெற்றுள்ளார். இவர் எழுதிய *"வாஸந்தி சிறுகதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.  
பஞ்சாப், இலங்கை, ஃபீஜி நாடுகளின் இனப் பிரச்சனைகளைப் பின்புலமாக வைத்து இவர் எழுதிய நாவல்கள் முறையே மெளனப் புயல், நிற்க நிழல் வேண்டும், தாகம் ஆகியவை. மெளனப் புயல் ஆங்கிலத்தில் மொழிபெயர்க்கப்பட்டு பஞ்சாப் சாகித்திய அகாதெமி விருது பெற்றது. சமூக நாவலான ’ஆகாச வீடுகள்’ இந்தியிலும் மொழிபெயர்க்கப்பட்டிருக்கிறது. ஹிந்தி மொழிபெயர்ப்பிற்கு உத்தர் பிரதேஷ் சாஹித்ய சம்மான் விருது கிடைத்தது.
# வாஸந்தி

## வாஸந்தியின் சில நூல்கள்

1. அம்மணி
1. ஒரு சங்கமத்தைத் தேடி
1. கடைப்பொம்மைகள்
1. கண்ணுக்குத் தெரியாத உலகங்கள்
1. சுருதி பேதங்கள்
1. தீக்குள் விரலை வைத்தால்
1. நான் புத்தனில்லை
1. நிழலும் ஒளியும்
1. நிஜங்கள் நிழலாகும்போது
1. பாலும் பாவையும்
1. புதிய வானம்
1. புரியாத அர்த்தங்கள்
1. பொய்முகம் (நாவல்)
1. பொய்யில் பூத்த முகம்
1. மனிதர்கள் பாதிநேரம் தூங்குகிறார்கள்
1. மீண்டும் நாளை வரும்
1. யாதுமாகி
1. வீடுவரை உறவு
1. வேர்பிடிக்கும் மண் (சிறுகதைகள்)
1. ஜனனம் (நாவல்)
1. ஜெயலலிதா மனமும் மாயையும்
# ஆத்திரேலியத் தமிழர்

**ஆஸ்திரேலியத் தமிழர்** (அல்லது **அவுஸ்திரேலியத் தமிழர்**, **தமிழ் அவுஸ்திரேலியர்கள்**, *Tamil Australian*) எனப்படுவோர் தமிழ் பின்புலத்தைக் கொண்டு அவுஸ்திரேலியாவில் வசிப்பவர்கள். 1970 ஆம் ஆண்டில் இருந்தே தமிழர்கள் அதிக எண்ணிக்கையில் அவுஸ்திரேலியாவுக்கு புலம் பெயரத் தொடங்கினர். அதற்கு முன்னர் தொழில் அனுமதி பெற்றுச் சிலர் வந்துள்ளனர். இலங்கையில் ஏற்பட்ட அரசியல் யுத்த சூழ்நிலை காரணமாகவும் பொருளாதார நோக்கிலும் குடிபெயர்தல் அதிகரித்தமையின் விளைவாகவும் 1983 இலிருந்து பெருமளவில் தமிழர்கள் இங்கு குடியேறத் தொடங்கினர். இலங்கையை விட இந்தியா, தென்னாபிரிக்கா, மலேசியா, சிங்கப்பூர் போன்ற நாடுகளிலிருந்தும் வசதி வாய்ப்புகளை எதிர்பார்த்து அவுஸ்திரேலியாவில் குடியேறினர்.
# ஆத்திரேலியத் தமிழர்

## 2016 ஆம் ஆண்டில்நடைபெற்ற மக்கள் தொகைக் கணக்கெடுப்பின் முடிவு

இதன்படி ஆஸ்திரேலியாவில் வாழ்பவர்களில் வீட்டில் தமிழ் பேசுவதாக தம்மை அடையாளப்படுத்திக் கொண்டவர்களின் எண்ணிக்கை 73,161 என சென்சஸ் திணைக்கள தரவுகள் கூறுகின்றன.  
2011ம் ஆண்டு இந்த எண்ணிக்கை 50,151ஆக காணப்பட்ட அதேநேரம் 2006ம் ஆண்டு 32,704 ஆக காணப்பட்டது.  
இது ஒருபுறமிருக்க கடந்த 2011 இலிருந்து சுமார் 1.3 மில்லியன் பேர், புதிதாக ஆஸ்திரேலியாவில் குடியேறியிருக்கின்றனர். முக்கியமாக சீனாவிலிருந்து 191,000 பேரும் இந்தியாவிலிருந்து 163,000 பேரும் இங்கு குடியேறியுள்ளனர்.  
மேலும் கடந்த 5 ஆண்டுகளில் நாட்டிலிருந்து வெளியேறியவர்களைக் கழித்தால், தற்போது ஆஸ்திரேலியாவில் வாழ்பவர்களில் வெளிநாட்டில் பிறந்தவர்களின் எண்ணிக்கை 2011 இலிருந்து 2016 வரையான காலப்பகுதியில் 870,000 ஆக அதிகரித்துள்ளது. அதாவது ஆஸ்திரேலியாவில் வாழ்பவர்களில் நால்வரில் ஒருவர் வெளிநாட்டில் பிறந்தவர் ஆவார்.  
மக்கள் தொகைக் கணக்கெடுப்பு நடைபெற்ற தினத்தன்று 23.4 மில்லியன் பேர் எண்ணப்பட்டுள்ளநிலையில் இது 2011 ம் ஆண்டுடன் ஒப்பிடும்போது 8.8 வீத அதிகரிப்பாகும்.  
இவர்களில் 80 வீதமானவர்கள் விக்டோரியா, நியூ சவுத்வேல்ஸ், குயின்ஸ்லாந்து, ACT ஆகிய பகுதிகளிலேயே வசிக்கின்றனர்.  
சென்சஸ் தரவுகளின்படி ஆஸ்திரேலியாவில் வாழ்பவர்களில் தாம் இந்து மதத்தைச் சேர்ந்தவர்கள் என அடையாளப்படுத்திக் கொண்டவர்களின் எண்ணிக்கை 440,300 ஆக அதிகரித்துள்ளது. இது மொத்த சனத்தொகையின் 1.9 வீதமாகும்.  
அதேநேரம் தமக்கு மதமில்லை-No Religion என பதிவு செய்தவர்களின் எண்ணிக்கை 2011 மக்கள் தொகைக் கணக்கெடுப்புடன் ஒப்பிடும்போது 22 வீதத்திலிருந்து 30 வீதமாக அதிகரித்துள்ளது.
# ஆத்திரேலியத் தமிழர்

## தமிழரின் குடித்தொகை

ஆஸ்திரேலியாவில் வீட்டில் தமிழ் பேசுவதாக தம்மை அடையாளப்படுத்திக் கொண்ட 73,161 பேரில் 28,055 பேர் இந்தியாவில் பிறந்தவர்கள். 27,352 பேர் இலங்கையில் பிறந்தவர்கள். 9,979 பேர் ஆஸ்திரேலியாவில் பிறந்தவர்கள் ஆவர்.  
2016 ஆம் ஆண்டில் நடைபெற்ற மக்கள் தொகைக் கணக்கெடுப்பின்படி ஆஸ்திரேலியாவில் வாழ்பவர்களில் வீட்டில் தமிழ் பேசுவதாக தம்மை அடையாளப்படுத்திக் கொண்ட 73,180 பேரில் அதிகளவானோர் நியூ சவுத் வேல்ஸ் மாநிலத்தில் வாழ்கிறார்கள்.  
இதில் அதிகளவு தமிழ்பேசுவோரைக் கொண்ட suburb-ஆக Westmead காணப்படுகின்றது. இங்கே 1425 பேர் வீட்டில் தமிழ் பேசுகின்றனர். இரண்டாமிடத்தில் 1404 பேருடன் Toongabbie-உம், மூன்றாமிடத்தில் 1307 பேருடன் Wentworthville-உம் காணப்படுகின்றது.  
அதேநேரம் விக்டோரியா மாநிலத்தில் Dandenong-இல் 1389 பேரும் Glenwaverly-இல் 1127 பேரும் வீட்டில் தமிழ் பேசுகின்றனர்.  
தமிழ் அவுஸ்திரேலியர்களின் எண்ணிக்கை 1971 இல் 202 ஆக இருந்து 1991 இல் 11,376 ஆக அதிகரித்தது. இதில் 60 வீதத்தினர் ஈழத் தமிழர்கள். அரசின் குடிமதிப்பின்படி 1996 இல் தமிழரின் எண்ணிக்கை 18,690 ஆகவும், 2001இல் 24,067 ஆகவும் உயர்ந்தது.  
அவுஸ்திரேலியாவின் பல்வேறு மாநிலங்களிலும் வாழும் தமிழரின் குடித்தொகை விபரத்தை பின்வரும் அட்டவணையில் காணலாம்:
| <p>**மாநிலம்/மண்டலம்** | **1991** | **1996** | **2001** | **2006** |  |
| --- | --- | --- | --- | --- | --- |
| நியூ சவுத் வேல்ஸ் | 4,994 | 9,072 | 12,087 |  |  |
| விக்ரோறியா | 4,042 | 6,251 | 7,968 |  |  |
| மேற்கு அவுஸ்திரேலியா | 823 | 1,110 | 1,368 |  |  |
| குயின்ஸ்லாந்து | 499 | 895 | 1,149 |  |  |
| தெற்கு அவுஸ்திரேலியா | 415 | 502 | 536 |  |  |
| அவுஸ்திரேலியத் தலைநகர் மண்டலம் | 381 | 618 | 751 |  |  |
| வட மண்டலம் | 154 | 158 | 126 |  |  |
| தாஸ்மானியா | 68 | 74 | 82 |  |  |
| <p>**மொத்தம்** | **11,376** | **18,690** | **24,067** | **** | } |
நியூ சவுத் வேல்ஸ் மாநிலத்தில் தமிழரின் எண்ணிக்கை அதிகரிப்பதற்கு இரண்டு முக்கிய காரணங்களை கலாநிதி ஆ. கந்தையா குறிப்பிடுகிறார்:
- வாழ்வதற்கு உகந்த தட்ப-வெப்ப நிலை.
- வேலை வாய்ப்பு மிகுந்த மாநிலம்.
# ஆத்திரேலியத் தமிழர்

## பிறந்த நாடுகள் அடிப்படையில்

அரசின் குடித்தொகை பதிப்புகள், அவுஸ்திரேலியாவுக்குப் புலம்பெயர்ந்த தமிழர்களின் பிறந்த நாடுகளையும் எண்ணிக்கைகளையும் குறிப்பிட்டுள்ளன:
| <p>**பிறந்த நாடு** | **1996** | **2001** | **2006** |
| --- | --- | --- | --- |
| அவுஸ்திரேலியா | 1,772 | 2,420 |  |
| இலங்கை | 10,504 | 12,901 |  |
| இந்தியா | 3,721 | 5266 |  |
| மலேசியா | 1,309 | 1,381 |  |
| சிங்கப்பூர் | 599 | 788 |  |
| பிரித்தானியா | 198 | 176 |  |
| தென் ஆபிரிக்கா | 102 | 00 |  |
| ஐரோப்பிய நாடுகள் | 59 | 105 |  |
| நியூசீலாந்து | 36 | 121 |  |
| பீஜி | 24 | 27 |  |
| அமெரிக்கா/கனடா | 26 | 53 | } |
# ஆத்திரேலியத் தமிழர்

## முதலில் புலம்பெயர்ந்த தமிழர்கள்

1971க்கு முன்னர் மொத்தம் 162 தமிழர் அவுஸ்திரேலியாவுக்குக் குடிபெயர்ந்தார்கள் என அரசின் மதிப்பீடு தெரிவிக்கிறது.  
கலாநிதி ஆ. கந்தையா அவர்களின் ஆய்வின் படி, முதன் முதலில் அவுஸ்திரேலியாவுக்கு புலம்பெயர்ந்த தமிழர் கமால் எனப்படும் கே. கமலேஸ்வரன் என்பவர். இவர் இலங்கைப் பின்னணியைக் கொண்ட மலேசியத் தமிழர். 1953இல் தெற்கு அவுஸ்திரேலியாவின் தலைநகர் அடிலெய்டுக்கு உயர்கல்வி பெற வந்தவர். மேற்கத்திய இசையில் உலகப்புகழ் பெற்ற கலைஞர். இப்போது சிட்னியில் வாழ்ந்து வருகிறார்.
# ஆத்திரேலியத் தமிழர்

## தமிழ் அமைப்புகள்

- ஆத்திரேலியக் கம்பன் கழகம்
# ஆத்திரேலியத் தமிழர்

## தமிழ் அமைப்புகள்

### தமிழ் பள்ளிகள்

- ஹோம்புஷ் தமிழ்க் கல்வி நிலையம்
# ஆத்திரேலியத் தமிழர்

## தமிழ் அமைப்புகள்

### எதிர்ப்புப் போராட்டங்கள்

- பெப்ரவரி 5, 2009 அவுஸ்திரேலியா கன்பராவில் தமிழர் பேரணி
# ஆத்திரேலியத் தமிழர்

## தமிழ் ஊடகங்கள்

### தொலைக்காட்சி சேவைகள்

அவுஸ்திரேலியா, நியூசிலாந்து முழுவதற்குமாக 24 மணி நேர தமிழ்த் தொலைக்காட்சி சேவைகள் இரண்டு சிட்னியிலிருந்து ஒளிபரப்பாகின்றன.
- ஜிடிவி
- சன் டிவி
# ஆத்திரேலியத் தமிழர்

## தமிழ் ஊடகங்கள்

### வானொலி சேவைகள்

அவுஸ்திரேலியாவில் பல வானொலி நிலையங்களைப் பயன்படுத்தித் தமிழ் நிகழ்ச்சிகள் ஒலிபரப்பப்படுகின்றன. தமிழ் அமைப்புகளும் தனிப்பட்டவர்களும் ஒலிபரப்புகின்றனர்.
- சிறப்பு ஒலிபரப்புச் சேவை - (*SBS - Special Broadcasting Service*) அவுஸ்திரேலியாவில் முதன் முதலில் தமிழ் ஒலிபரப்பை மேற்கொண்டது. இவ்வொலிபரப்பு 1978 இல் அவுஸ்திரேலிய அரசாங்கத்தினரால் தொடங்கப்பட்டது.
- இன்பத் தமிழ் ஒலி - முதன்முதலில் இவ்வானொலி நிலையமே தினமும் 24மணி நேரமும் தமிழ் நிகழ்ச்சிகளை அவுஸ்திரேலியா, நியூசிலாந்து முழுவதும் 1996 முதல் சிட்னியிலிருந்து ஒலிபரப்பத் தொடங்கியது. இதுவே உலகின் இரண்டாவது 24மணி நேர தமிழ் வானொலியாகும். தனக்கென தனியான வானொலிக் கலையகத்தைக் கொண்டுள்ளது.
- அவுஸ்திரேலிய தமிழ் ஒலிபரப்புக் கூட்டுத்தாபனம் - 24 மணி நேர வானொலி 2002 இல் சிட்னியில் ஆரம்பிக்கப்பட்டது. தனக்கெனத் தனியான வானொலிக் கலையகத்தைக் கொண்டுள்ளது.
- *தமிழ் முழக்கம்* - சிட்னியிலிருந்து நியூ சவுத் வேல்ஸ் மாநிலத்திற்கு மட்டும் 1992 முதல் ஈழத் தமிழர் கழகத்தினரால் சனிக்கிழமைகளில் 2 மணி நேரம் ஒலிபரப்பப்படுகின்றது.
- *முத்தமிழ் மாலை* - 1993 ஆம் ஆண்டு முதல் பாலசிங்கம் பிரபாகரன் அவர்களினால் ஞாயிறு தோறும் 2 மணி நேரம் ஒலிபரப்பப்பட்டு வந்தது. தற்போது நிறுத்தப்பட்டு விட்டது.
- *தமிழ்க் குரல்* - விக்ரோறியா ஈழத் தமிழ்ச் சங்கத்தினரால் 1984 முதல் திங்கள் தோறும் ஒரு மணி நேர நிகழ்ச்சி ஒலிபரப்பப்படுகின்றது.
- *தமிழ் ஓசை* - விக்ரோறியா இலங்கைத் தமிழ்ச் சங்கத்தினரால் 1987 முதல் வியாழன் தோறும் ஒரு மணி நேரம் ஒலிபரப்பப்படுகின்றது.
- *சங்கநாதம்* - விக்ரோறியத் தமிழ்க் கலாச்சாரச் சங்கத்தினரால் 1993 முதல் வாரம் ஒரு முறை ஒலிபரப்பப்படுகின்றது.
- *தமிழ்ப் பூங்கா* - மெல்பர்ணிலிருந்து 2001 முதல் வாரம் இரு மணி நேரம் ஒலிபரப்பப்படும் இந்நிகழ்ச்சி இலங்கை, இந்தியா மட்டுமன்றி அனைத்து நாடுகளிலுமிருந்து விக்ரோறியா மாநிலத்திற்கு புலம்பெயர்ந்த தமிழரை இலக்காகக் கொண்டு ஒலிபரப்படுகின்றது.
- *வடமண்டலத் தமிழ் வானொலி* - வட மண்டலத்திலிருந்து வாரம் இரு முறை ஒரு மணி நேரம் ஒலிபரப்படும் இந்நிகழ்ச்சி 1982 ஆம் ஆண்டில் கர்நாடக சங்கீத சபை ஆதரவில் தொடங்கப்பட்டது. பின்னர் வட மண்டலத் தமிழ்ச் சங்க ஆதரவில் ஒலிபரப்பப்படுகின்றது.
- *பிறிஸ்பன் தமிழ் ஒலி* - பிறிஸ்பனில் இருந்து 1986 முதல் ஞாயிறு தோறும் ஒரு மணி நேரம் ஒலிபரப்பாகின்றது.
- *தமிழ் ஒலி* - பேர்த்தில் இருந்து 1981 முதல் திங்கள் தோறும் அரை மணி நேரம் ஒலிபரப்பாகின்றது.
- *தமிழ்ச் சோலை* - பேர்த்தில் இருந்து 1996 முதல் வெள்ளி தோறும் ஒலிபரப்பாகின்றது. இது மேற்கு அவுஸ்திரேலியா தமிழ்ச் சங்கத்தினரால் நடத்தப்படுகின்றது.
- *தமிழ்ச் சங்க வானொலி* - கன்பரா தமிழ்ச் சங்கம் 1987 தொடக்கம் வியாழன் தோறும் ஒர் மணிநேரம் இந்நிகழ்ச்சியினை நடத்துகின்றது.
# ஆத்திரேலியத் தமிழர்

## தமிழ் ஊடகங்கள்

### செய்திப் பத்திரிகைகள்

உதயம், ஈழமுரசு என்ற இரண்டு செய்திப் பத்திரிகைகள் வெளிவந்தன. இரண்டும் நிறுத்தப்பட்டு விட்டன.
# ஆத்திரேலியத் தமிழர்

## தமிழ் ஊடகங்கள்

### சஞ்சிகைகள்

- கலப்பை - காலாண்டு சஞ்சிகை 1990கள், 2000களில் வெளிவந்தது.
# ஆத்திரேலியத் தமிழர்

## தமிழ் நூலகங்கள்

தமிழர் அதிக எண்ணிக்கையில் வாழும் உள்ளூராட்சிப் பகுதிகளிலுள்ள பொது நூலகங்களில் தமிழ் நூல்களை இடம்பெறச் செய்வதற்கு அரசாங்கம் நிதி உதவி செய்கின்றது. அவுஸ்திரேலியாவுக்குப் புலம்பெயர்ந்த தமிழர்கள், தமது மாநிலங்களில் தமிழ் நூலகங்களை நிறுவுவதற்கும் முயன்று வருகின்றனர்.
- *தமிழ் அறிவகம்* சிட்னியில் 1991 முதல் இயங்கி வருகின்றது. ஏராளமான தமிழ் நூல்களையும், அறிக்கைகளையும், ஆய்வு நூல்களையும் கொண்டுள்ளது. உலகத் தமிழ்ப் பத்திரிகைகளும் சஞ்சிகைகளும் இங்கு பார்வைக்கு உள்ளன.
- *கன்பரா தமிழர் ஏடகம்* 1999 முதல் கன்பராவில் இயங்கி வருகின்றது.  
- கந்தையா, ஆ., *கங்காரு நாட்டில் தமிழும் தமிழரும்*, 2004
- The Australian Bureau of Statistics
# திண்மம் (வடிவவியல்)

**திண்மம்** என்பது மூன்று செங்குத்தான திசைகளிலே விரிவடைந்து, திரண்ட, முத்திரட்சி உடைய வடிவம். பொதுவாக திண்ம வடிவங்களுக்கு நீளம், அகலம், உயரம் (ஒன்றுக்கொன்று செங்குத்தான திசைகளில் அளக்கப்படுவது) ஆகியவை உண்டு. பரவலாக அறியப்பட்ட சில திண்ம வடிவங்கள்:
- உருண்டை
- உருளை
- கனசதுரம் அல்லது அறுமுக கட்டகம்
- நீள்கட்டகம்
- நீளுருண்டை (நீள்வட்ட வடிவில் உள்ள திரண்ட வடிவம்) (ellipsoid)
- கூம்பு
- நான்முக முக்கோணகம்
- எண்முக முக்கோணகம்
- பன்னிரண்டுமுக ஐங்கோணகம்
- இருபதுமுக முக்கோணகம்
- முப்பட்டகம்
- ஐங்கோண பட்டகம்
- நாள்மீன் பட்டகம்  
இவையன்றி, குடுவை, கோப்பை, முறம் போன்றவையும் திண்ம வடிவங்கள்தாம்.
# நீள்வட்டத்திண்மம்

**நீள்வட்டத்திண்மம்** என்பது நீள்வட்டத்தை அதன் நீள அச்சுப்பற்றிச் சுழற்றும்போது உண்டாகும் வடிவம் ஆகும். நீள்வட்டத்தின் திரண்ட வடிவம்.
**a, b, c** ஆகிய மூன்றெழுத்துக்களும், மூன்று செங்குத்தான அச்சின் நீளங்களானால், கணிதவழி நீள்வட்டத்திண்ம வடிவத்தை சமன்பாடுகள் கொண்டு கீழ்க்காணுமாறு விளக்கலாம்.  
**x, y, z** என்பன கார்ட்டீசியன் ஆள்கூற்று முறைமையின் மாறிகள்.  
:<math>
{x^2 \over a^2}+{y^2 \over b^2}+{z^2 \over c^2}=1
</math>  
மூன்று அச்சு நீளங்களும் (**a, b, c** ) ஒன்றுகொன்று சமமாக (ஈடாக) இருக்குமானால் கிடைக்கும் வடிவம் உருண்டை வடிவம் ஆகும்.. ஏதேனும் இரண்டு அச்சு நீளங்கள் ஈடாக இருந்து மற்றது வேறாக இருந்தால் கிடைக்கும் வடிவம் கோளவுரு ஆகும். நடுவே பருத்த உருண்டை (பூசணிக்காய் போல) அல்லது முனைப்பகுதி பருத்த வடிவம் (வெள்ளரிக்காய் வடிவம்) கிடைக்கும்.  
- *a* = *b* = *c*, it is எனில் உருண்டை;
- *b* = *c*, *a* > *b*, இடைபருத்த உருண்டை (பூசணி வடிவம்) ;
- *b* = *c*, *a* < *b*, இளைநடு நீளுருண்டை (வெள்ளரி வடிவம்);
- *a* ≠ *b* ≠ *c*, இவ்வகை நீளுருண்டை, முழு நீளுருண்டை (scalene) எனப்படும்
# நாள்மீன் பட்டகம்

**நாள்மீன் பட்டகம்** (Prismatoid Polyhedr) என்பது நாள்மீன் பல்கோணிக் குறுக்குவெட்டுத் தோற்றம் கொண்ட பட்டகம். இது குவிவில் பல்கோணிப் பட்டக வகையைச் சார்ந்தது. இது இரு முனைகளிலும் நாள்மீன் பல்கோணி முகங்களையும், செவ்வக வடிவப் பக்கங்களையும் கொண்ட முப்பரிமாண வடிவம் ஆகும். நாள்மீன் பட்டகங்கள், ஐந்து, ஏழு, எட்டு, ஒன்பது, பத்து போன்ற எண்ணிக்கையான கூர்களோடு கூடிய பல்கோணிகளைக் கொண்டவையாக அமையலாம்.  
கீழேயுள்ள படங்கள், ஒழுங்கான நாள்மீன் பல்கோணிகளுடன் கூடிய நாள்மீன் பட்டகங்கள். முதலாவது ஐங்கூர் நாள்மீன் பட்டகம். மற்ற இரண்டும் இருவகையான எழுகூர் நாள்மீன் பட்டகங்கள்.
# தனியார்மயமாக்கல்

**தனியார்மயமாக்கல்** (Privatization) என்பது அரசதுறையின் கட்டுபாட்டிலுள்ள நிறுவனங்களின் உடைமைகள் அல்லது முகாமையினை தனியார்துறையிடம் பகுதியாகவோ அல்லது முழுமையாகவோ மாற்றம் செய்யும் நடவடிக்கையினைக் குறிக்கும்.  
தேசியமயமாக்கல் (nationalization), municipalization என்பன இதற்கு எதிரான நடவடிக்கைகள் ஆகும்.  
1948 ம் ஆண்டு காலப்பகுதியில் புதிதாகத் தொடங்கப்பட்ட இந் நடவடிக்கை 1980 இன் பின்னர் ஒரு சிறந்த பொருளாதார நடவடிக்கையாகப் பொருளியளாலர்கள், உலக வங்கி மற்றும் அனைத்துலக நாணய வைப்பகம் (சர்வதேச நாணய நிதியம்) என்பவற்றால் பரவலாக முன்நிறுத்தப்பட்டு, பரிந்துரைக்கப்பட்டு வருகின்றது.